o
Adlan Cruz, tervetuloa ohjelmaamme. - Kiitos, että kutsuitte minut.
On ollut ilo olla mukanasi kiertueella.
Olemme käyneet 10 kaupungissa, joten kiirettä on pitänyt.
Millaisena olet kokenut kiertueen Suomessa?
Kiertueella oli mukana 15 ihmistä. Se tuntuu perheeltä.
Se oli mukavaa. Meillä oli hauskaa. Rukoilimme aamuisin.
Sinä toimit meillä oppaana. Arvostan sitä paljon.
Tuntui, että Jumala vaikutti kiertueella ja konserteissa.
Minulle tämä on ollut mahtava kokemus.
Oli mahtava kuunnella musiikkiasi. Se on todella innoittavaa.
Miten kaikki alkoi? Kerroit, että jotakin tapahtui, kun olit 3.
Vanhempani, jotka ovat nytkin mukana, -
antoivat minulle pienen pianon.
Olin silloin 3.
Se oli joululahja.
Aloin soittaa yhdellä sormella. Vanhempani olivat ihmeissään.
Äitini oli saanut profetian, kun hän vielä odotti minua.
Sen mukaan tulisin palvelemaan Jumalaa erikoislahjoillani.
Nyt matkustat kaikkialla maailmassa.
Olet käynyt 50 - 60 maassa.
Mitä sitten tapahtui? Sait pienen pianon, kun olit 3.
Taitosi kehittyivät. Urasi on huikea.
Miten kaikki tapahtui?
Lahja oli jo olemassa.
Jumala antaa lahjan, mutta sitä täytyy alkaa kehittää.
Harjoittelin jo monta tuntia päivässä, kun olin 6 tai 7.
Pienelle lapselle 6 - 7 tuntia on paljon.
Mutta se oli intohimoni. Minulle se oli normaalia.
Halusin kehittyä ja edistyä.
Kun olin 12, soitin jo kirkossa. Säestin kuoroa.
Soitin orkestereissa.
Kun olin 16, aloin matkustella konserttipianistina.
Edustin maatani, Puerto Ricoa.
Kuulostaa mahtavalta.
Luokkatoverisi ja ystävät leikkivät keskenään, -
mutta sinä harjoittelit pianonsoittoa ja kehitit taitojasi.
Asuimme maaseudulla, vuoristossa.
Toverini eivät ymmärtäneet kiinnostustani musiikkiin.
Minusta soittaminen oli kiehtovaa.
Kävin sitten erityistä musiikkikoulua.
Siellä kaikki halusivat parantaa taitojaan joka päivä.
Kilpailu luokkatoverien kanssa piti minut terävänä.
Minusta on ilo kuulla soittoasi kirkoissa ja konserttisaleissa.
Soittamisen ohella kerrot myös siitä, -
miten Jumala on kutsunut sinut ja käyttänyt erikoislahjaasi.
Toimit myös rohkaisijana.
Kutsut ihmisiä alttareille ja rukoilet heidän kanssaan.
Millaisena olet kokenut sen? Saat paljon yhteydenottoja.
Ihmiset lähettävät kirjeitä ja sähköpostia.
He kiittävät siitä, -
että olet rohkaissut heitä lahjojen käytössä.
Uskon, että jokaisella on Jumalan antamia lahjoja, -
mutta monet epäröivät käyttää niitä.
Juuri niin. Sama on tapahtunut minullekin.
Minullakin oli joku, joka rohkaisi urani alkutaipaleella.
Voisin yhä soittaa pianoa pelkästään kotona, -
mutta olen päättänyt käyttää lahjaani ja palvella sillä muita.
Rohkaisen ihmisiä samaan.
Saan ihmisiltä sähköpostia ja saan paljon palautetta konserteista.
Palaute ei pelkästään koske musiikkiani.
Tietenkin saan palautetta myös musiikista ja soittotekniikasta.
Mutta monet ovat kokeneet, että Jumala on siunannut heitä -
ja heidän elämäänsä musiikkini kautta.
Musiikkini on koskettanut masentuneita.
Myös ei-uskovat olet kokeneet Jumalan voiman musiikin kautta.
On ilo kuulla, -
että ihmiset kokevat musiikkini kautta jotakin hengellistä.
Olet nyt neljättä kertaa Suomessa.
Viimeksi olit täällä talvella, kun pakkasta oli 35 astetta.
Nyt on kuuma kesä. Miltä tämä tuntuu?
Enemmän kodilta. Kotimaassammekin on kuuma.
Puerto Rico sijaitsee tropiikissa. Se on saari Karibianmeressä.
Kesällä Suomen järvet ovat tehneet minuun vaikutuksen.
Näimme järviä järvien perään.
Ajoimme viikon aikana yhteensä 3000 km. Se taitaa olla ennätys.
Nautin paljon maisemista ja kauniista luonnosta.
On hienoa nähdä, että vanhempasi ovat mukana kiertueella.
Perhe on nähtävästi hyvin tärkeä teille puertoricolaisille.
Sanoit, että kokoonnutte yhä sunnuntaisin.
Kuinka monta teitä on silloin koolla?
Isälläni on 14 sisarusta.
Heillä puolestaan on perheet.
Äidilläni on kymmenisen sisarusta.
Emme näe toisiamme enää niin usein, koska kaikilla on omat menonsa.
Kokoonnumme kuitenkin juhlapyhinä, esimerkiksi jouluisin.
Jouluaattona järjestämme yleensä juhlat vanhempieni kotona.
Joulujuhlassa on ainakin 60 ihmistä, kaikki perhettä.
Se on vähän kuin oma pieni seurakunta.
Mahtavaa. Olet soittanut hyvin suurille yleisöille.
Nigerian Lagosissa esiinnyit 3 miljoonan ihmisen edessä.
En osaa edes kuvitella, miltä se tuntuu.
Kerro hieman siitä.
Miten Jumala vei sinut Nigeriaan ison yleisön eteen?
Se oli unelmien täyttymys. Se oli sanoin kuvaamatonta.
Afrikka oli viimeinen maanosa, joka minulta oli vielä käymättä.
Vuonna 2000 minut kutsuttiin Lagosiin esiintymään.
Ei sitä osannut etukäteen kuvitella, millaista oli, -
kun miljoonat ihmiset ylistivät yhdessä yli 200 kielellä.
Yksin Nigeriassa puhutaan yli 200 kieltä.
Nigeriassa on satoja heimoja.
On vaikea edes käsittää sellaista väkimäärää yhdessä.
Olen vieraillut monissa kulttuureissa.
Mutta tämä oli elämässäni merkkikohta.
Nyt ajattelen elämääni ennen Nigeriaa ja Nigerian jälkeen.
Ajattelen, että edessäni on uusi taso, jolle pyrin.
Jumala nosti sinut uudelle tasolle.
Suomessa kiertueen konserteissa kävi noin 3000 - 3500 ihmistä.
Sama määrä oli viime talvena.
Esitit kutsun niille, jotka haluavat ottaa vastaan Jeesuksen.
Esille tuli noin 40 ihmistä, jotka antoivat elämänsä Jeesukselle.
Se on varmasti hyvin innostavaa.
Ei ole pelkästään kyse konsertista, musiikista -
tai ihmisten rohkaisemisesta lahjojen käytössä.
Sen lisäksi voit nähdä, miten ihmisten elämät muuttuvat.
Raamatussa meille on annettu lähetyskäsky.
On kehotettu kertomaan ilosanomaa ja käyttämään lahjojamme.
Minun paras lahjani on soittaminen.
Uskon, että lahjan käyttäminen on avain evankeliointiin -
ja ihmisten vapauttamiseen, -
jotta ihmiset voivat tulla uskoon ja pelastua.
Miten kauan olet ollut uskossa?
Noin 12-vuotiaasta asti.
Eli perheesi ei ollut kristitty?
- Kyllä oli. Kasvoin uskovassa perheessä.
Silti täytyy tehdä henkilökohtainen päätös.
Jokaisen täytyy valita itse, haluaako seurata Jeesusta.
Sinulla on hyvin läheinen suhde äitiisi, isääsi -
ja muihin sukulaisiin.
Oli todella mukavaa näyttää vanhemmillesi Suomen maaseutua.
He pitivät kovasti saunomisesta.
Kun näin isäni nauravan ja iloitsevan, -
olin iloinen, että hän tuli mukaan.
Puerto Ricossa on eräs sanonta.
Kun huoneessa on kuuma, tapaamme sanoa: "Tämä on kuin sauna."
Isänikin tapasi sanoa niin, vaikka hän ei tiennyt, -
millaista on olla todellisessa saunassa.
Nyt hän sanoo: "Nyt tiedän, millaista saunassa oikeasti on."
Hänelle se oli uusi kokemus.
Hän oli niin vaikuttunut, että hän aikoo rakentaa kotiinsakin saunan.
Kuulin siitä. - Olet auttanut siinä.
En tiedä, miten saamme sen lentokoneeseen, -
mutta meillä on jo kiuas, kiuaskivet ja muut varusteet.
Kyllä se järjestyy.
Kun seuraavan kerran tulen Puerto Ricoon, San Juaniin, -
uskon saavani kunnon löylyt.
Olemme tuoneet palan Suomea Puerto Ricoon.
Kun tuo saunan, on kuin toisi palan Suomea.
Kiertueella oli mukana bändi, jossa kitaraa soitti Sami Asp, -
rumpuja Mika Roine sekä Toni Mäki-Leppilampi.
Miksi minä näitä luettelen? Sinähän sanot ne sujuvasti.
Espanjan ja suomen ääntäminen on lähestulkoon samankaltaista.
Konsonantit kuulostavat samalta.
Teillä ei ollut aikaa harjoitella yhdessä ennen kiertueen alkua.
Mutta Jumalan läsnäolo oli kaikessa vahvana.
Läksiäisiltana kaikki itkivät ja halailivat.
Oli kuin perheenjäsenet olisivat lähteneet eri suuntiin.
Konsertit ja puheet todella koskettivat suomalaisia.
Sillä tulee olemaan aivan valtava vaikutus.
38 ihmistä pelastui, sadat tulivat siunatuiksi ja rohkaistuiksi.
He myös rakastuivat tapaasi tehdä musiikkia lahjoilla, -
jotka Jumala on antanut.
Koska tulet Suomeen uudelleen?
Luultavasti hyvin pian.
Täällä on hyvin mukavaa.
Täällä on helppo olla, -
kun on TV7:n kaltaisia tukijoita.
316 toimi sponsorinamme. Saimme heiltä asusteita.
Lisäksi tiimissämme oli ihmisiä, jotka myivät tuotteitamme, -
kuten DVD- ja CD-levyjä.
Kertyneillä varoilla tuetaan Brasiliassa toimivaa säätiötäni.
Minun on helppo ajatella tulevani tänne takaisin pian.
Luulen, että kiertueen koordinaattori, Mika Jantunen, -
järjestää jotakin pian uudelleen.
Olet erittäin tervetullut tänne Suomeen.
Kerro katsojillemme Brasiliaan perustamastasi säätiöstä.
Mitä se tekee ja mistä idea sai alkunsa?
Kun olin käymässä Brasiliassa ensi kertaa vuonna 1993, -
järkytyin rikkaiden ja köyhien välisestä kuilusta.
Sellaiseen ei törmää Suomessa.
Brasiliassa on hyvin vauraita ihmisiä.
Siellä on myös vähäosaisia, joilla ei ole mitään.
Koin, että minun täytyy auttaa etenkin lapsia -
järjestämällä heille parhaan mahdollisen koulutuksen.
Säätiö auttaa lapsia, jotka tarvitsevat sosiaalista apua.
Toimitamme heille varoja koulunkäyntiä varten.
Koulu huolehtii lapsista. Koulun nimi on Sukupolvien valmentaminen.
Internet-sivulta www.adlancruz.com löytyy linkki säätiöön.
Sitä kautta voi myös tukea koulua.
DVD-levyn tuotto menee koululle.
Eli sillä tavalla voi tukea myös. - Kyllä, säätiötä.
Kuuntelin DVD- ja CD-levyjä.
Eräs suosikkikappaleistani on Colors of Many Nations.
Tietysti rakastan myös versiotasi Finlandia-hymnistä.
Se on aika erilainen.
Sibelius teki hyvää työtä, -
mutta sinä muokkasit hymniä uutta sukupolvea varten.
Rakastan urkuosiota ja kappaleen soundeja.
Pidän klassisen musiikin soittamisesta orkesterin kanssa, -
uruista ja klassisesta pianosta.
Muutimme hieman Finlandia-hymnin rytmiä nuorta sukupolvea varten.
Teen sen kaikella kunnioituksella suomalaisia kohtaan.
Koen yhdistäväni eri sukupolvia, vanhaa ja nuorta.
Klassista ja modernia.
Nuoruuteni ja klassisen musiikin koulutus voivat yhdistyä.
Uskon musiikin perintöön ja eri ikäisten ihmisten yhteyteen.
Kerroit joskus, miten harjoittelit soittamista nuorena poikana.
Tutkit ja soitit Sibeliuksen musiikkia.
Kerroit miettineesi, missä Sibelius syntyi ja vietti elämänsä.
Sitten järjestätkin kiertueita siinä maassa.
Ensi kerralla meidän täytyy muuten viedä sinut Ainolaan, -
Sibeliuksen kotiin. Tehdään se ensi kerralla.
Muistan lupauksesi. - Pidetään se mielessä.
Konserteissa käy paljon erilaisia ihmisiä.
Minua siunaa se, että lapset ja nuoret tulevat kuuntelemaan, -
samoin vanhemmat ihmiset. Se on musiikkia kaiken ikäisille.
Eräs hyvä esimerkki on poikani, Robert Michael, joka on 9.
Poikani sanoi minulle: "En pidä pianomusiikista."
Pyysin häntä tulemaan konserttiin. Hän tuli vastentahtoisesti.
Hän oli varautunut minua kohtaan. - Niin oli.
Mutta soittosi voitti hänen sydämensä.
Nykyään hän rakastaa pianomusiikkia.
Mistä saat kaikki ideat?
Soitat klassista. Mitä kaikkea muuta?
Mainitsit kappaleen Colors of Many Nations, kansakuntien värit.
Musiikistani voi kuulla rytmejä Aasiasta, -
Etelä-Afrikasta, Länsi-Afrikasta, Pohjoismaista, Baltian maista, -
Välimeren maista, Brasiliasta, Etelä-Amerikasta, -
Pohjois-Amerikasta, Karibian maista...
Monet eri rytmit ovat fuusioituneet klassisen musiikin taustaani.
Kun kansakuntien eri värit yhdistetään, -
syntyy yksi rytmi, johon sisältyy monia eri rytmejä ja tyylejä.
Se innostaa minua.
Musiikin avulla voin yhdistää eri kulttuureja.
Musiikkini symboloi eri kulttuurien kokoontumista.
Myös taivaassa eri kulttuurit tulevat olemaan yhdessä.
Ne ylistävät Herraa omilla kielillään.
Sitä on vaikea edes kuvitella.
Yritän ilmaista musiikillani jotakin samanlaista.
Koen asian samalla tavalla.
Jeesus Kristus on kaikkien kulttuurien yläpuolella.
Ei väliä, onko syntynyt Ugandassa, Puerto Ricossa, Helsingissä, -
Tuupovaarassa, Venäjässä tai Kiinassa.
Olemme kaikki samanlaisia, olipa ihonvärimme, -
koulutustasomme tai taustamme mikä tahansa.
Jokainen sielu on arvokas, ja se pitää sisällään monia lahjoja.
Uskon, että Jumala on kutsunut meidät.
Maailma kutistuu päivä päivältä.
Uudet keksintöjen ja nopeiden Internet-yhteyksien ansiosta -
maailma on kutistunut.
Sanoit käyneesi 60 eri maassa.
Olet saanut vaikutteita eri kansakunnista ja kulttuureista.
Eräs yllätys oli 500 vuotta vanha afrikkalainen soitin, puhuva rumpu.
Ihmettelin: "Onko rumpu todellakin 500 vuotta vanha?"
Saitko soittaa sillä? - Kyllä, vähän.
Sitä voi kuulla kokoelmalevyllä, jonka nimi on Pianoforte.
Rumpu on siirtynyt sukupolvelta toiselle.
Se on kuulunut soitinten päälliköille, -
joiden tehtävänä on soittaa rumpua.
Tällaiset henkilöt ovat hyvin arvostettuja, -
kuten leeviläiset Vanhassa testamentissa.
Näiden ihmisten erityistehtävänä vain on musiikki.
Kun lähdet täältä sauna ja Suomi sydämessäsi, -
kaikki muistot kiertueelta mukanasi, -
mikä on sanomasi Suomen nuorelle sukupolvelle?
Puerto Ricon, latinalaisen maailman kulttuuri eroaa paljon -
Suomen kulttuurista.
Täällä kaikki näyttää modernilta. Kaikki sujuu järjestyksessä.
Kerroit, että jos maassasi joku liimaa ilmoituksen pylvääseen, -
kaikki ovat innoissaan uudesta tapahtumasta.
Suomessa on monia eri rientoja ja samanaikaisia tapahtumia.
On vaikea saada ihmiset kiinnostumaan.
Samalla tavalla on vaikea saada ihmiset kiinnostumaan Jumalasta.
Mitä haluat sanoa nuorisolle täällä Suomessa?
Mitä sinulle merkitsee Jeesuksen seuraaminen?
Ensiksikin täytyy käsittää, -
että lahjamme on yhtä ainut- laatuinen kuin me itsekin olemme.
Lahjamme on sama kuin me.
Jokaisen täytyy ymmärtää, että lahjaa pitää jakaa.
Täytyy kehittyä ja pyrkiä eteenpäin.
Jos lahjan pitää itsellään, ei ole mitään annettavaa muille.
Kun vanhenemme, sillä ei ole vaikutusta kehenkään.
Sillä on vaikutus vain meihin.
Lahjani on vaikuttanut minuun niin paljon, -
että halusin jakaa sitä kaikille muille.
13 - 14-vuotiaana jaoin lahjani kaikkien kanssa.
Vaikutin moniin ihmisiin, suureen ryhmään sukupolvessamme.
Uskon, että se on mahdollista kenelle tahansa.
Jos käytämme käsiämme ja olemme ahkeria, -
kuten Sananlaskujen 10. luvun 4. jakeessa sanotaan: -
"toimeliaat kädet tuovat rikkauden".
Jos olemme piittaamattomia, emme pääse minnekään.
Jos on vain ahkera, voi päästä pitkälle, -
ei pelkästään Suomessa, vaan kaikkialla maailmassa.
Haastan kaikkia vaikuttamaan omaan sukupolveensa.
Lahja avaa ihmiselle tien.
Lahja ohjaa meitä Kaikkivaltiaan läsnäoloon.
Ehkä lahja vie eräänä päivänä Suomen presidentin eteen.
Lahja voi liittyä urheiluun, musiikkiin, tieteeseen, -
historiaan, kieliin, mihin tahansa.
Lahja on jotakin itselle mieluista tekemistä.
Lahjalla voi vaikuttaa omaan sukupolveen ja kansaan.
Yhdessä tekeminen on tärkeää.
Ala voi olla mikä tahansa. Joku voi olla insinööri, -
poliisi, laulaja, urheilija tai poliitikko.
Ammatilla ei ole väliä.
Kun sitä tekee koko sydämestä ja ahkerasti, -
Jumala siunaa työtä.
Puerto Ricon kirkoissa ihmiset ylistävät Jumalaa avoimesti.
Se on yhtä normaalia kuin mitkä tahansa arjen toimet.
Se on jotenkin luonnollista.
Me eurooppalaiset olemme paljon varautuneempia.
Pohjoismaalaiset ovat varautuneita.
Espanjalaiset ja italialaiset ovat aivan toista maata.
Olen täällä kuitenkin huomannut jotakin.
Varautuneisuus ei johdu siitä, etteivätkö ihmiset olisi avoimia.
Täällä ihmiset haluavat kiinnittää huomiota kaikkeen.
He huomaavat pienet yksityiskohdat.
Kun ihmiset antavat minulle palautetta, -
he mainitsevat yksityiskohtia, jotka saavat minut miettimään: -
"Huomasitko todellakin nuo pikku yksityiskohdat?"
Latinalaisen maailman ihmiset ovat äänekkäitä ja innokkaita.
Heiltä menee usein moni asia ohi.
On kulttuurisidonnaista, miten asioihin kohdistetaan huomio.
Haluan silti, että ihmiset elävät mukana konserteissani.
Musiikkini on iloista, ja haluan sen tuovan suomalaisille iloa.
Onnistuit siinä. Suurin ihme koettiin Vaasassa.
Yleisössä oli ruotsinkielisiä.
Olimme kauniissa Mustasaaren kirkossa.
Kaikki olivat palavan innostuneita.
Kaikki lauloivat, tanssivat ja ylistivät Jumalaa.
Se oli ennennäkemätöntä.
Yleisö oli haltioissaan.
Monet kiitokset haastattelusta.
Rukoillaan. Rakas Isä, Herra Jeesus.
Siunaa Adlania sekä Adlanin matkaa ja musiikkia.
Kiitos Jeesus, että olet antanut meille jokaiselle erikoislahjoja.
Rohkaise jokaista käyttämään lahjojaan Sinun kunniaksesi.
Kiitos Jeesus, että nimesi on jokaisen kansan yläpuolella.
Ei ole väliä, missä olemme syntyneet.
Olemme samaa perhettä.
Pyydämme, että herätys saisi alkaa kaikkialla.
Kiitos Suomen kirkoista, -
jotka avasivat salinsa tälle konserttikiertueelle.
Kiitos uudestisyntyneistä, uusista kristityistä.
Kiitos niistä tuhansista ihmisistä, joita siunattiin ja rohkaistiin.
Siunaa Adlania sekä hänen vanhempiaan, -
kun he kiertävät Sinun lähettiläinäsi maailmassa -
viemässä eteenpäin ilosanomaa Jeesuksesta Kristuksesta -
ja mahtavaa musiikkia kaikkien kuultavaksi.
Jeesuksen ja Pyhän Hengen nimessä, aamen.
Kiitos ja Jumalan siunausta!
Seuraavaksi kutsumme sinut talvella.
Saat silloin käydä pulahtamassa avannossa.
Se on haaste. - Pidetään mielessä.
Kiitos! Hei hei! - Siunausta!
Suomennos: Marianne Tenetz